**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Prijedlog Zaključka o imenovanju sportske dvorane u Strožancu

**PRAVNI TEMELJ:** Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za pravne poslove i strateško upravljanje

**PREDMET: Obrazloženje Prijedloga Zaključka o imenovanju sportske dvorane u Strožancu**

Dana 24. lipnja 2024. godine Općina Podstrana zaprimila je Inicijativu za imenovanjem sportske dvorane u Strožancu s prijedlogom da se ista imenuje sportska dvorana „Hrvatskih branitelja“.

U svojoj inicijativi između ostalih navode kako bi isto bilo odavanje počasti svim hrvatskim braniteljima i trajni podsjetnik na žrtvu za slobodu RH, te kako bi na taj način mladima i budućim generacijama obzirom da se planirana dvorana nalazi u samom posredstvu škole bila svjetionik i putokaz da se ne zaboravi istina o Domovinskom ratu, te bi se ista prenosila na buduće generacije jer je njihova žrtva temelj stvaranja hrvatske države.

Ukoliko Vijeće odluči podržati ovu predmetnu inicijativu i imenovati predmetnu sportsku dvoranu imenom „Sportska dvorana hrvatskih branitelja“, potrebno je staviti i izvan snage članak 2. Zaključka o imenovanju šetnice i nove dvorane („Službeni glasnik Općine Podstrana“ broj 20/19), obzirom da je istim propisano da po izgradnji sportske dvorane na području Općine Podstrana ista će dobiti ime po hrvatskom branitelju Vladimiru Vukoviću Vati.

Slijedom navedenog predlaže se donijeti sljedeći akt:

Na temelju članka članka 30. Statuta Općine Podstrana („Službeni glasnik Općine Podstrana“ broj 7/21, 21/21, 4/23) Općinsko vijeće Općine Podstrana na 30. sjednici održanoj dana 04. srpnja 2024. godine donosi sljedeći

## **ZAKLJUČAK**

o imenovanju sportske dvorane u Strožancu

**Članak 1.**

Nova sportska dvorana u Strožancu koja će se izgraditi na čst.zem. 980 i 978/2 obje k.o. Donja Podstrana, imenovati će se „Sportska dvorana hrvatskih branitelja“.

**Članak 2.**

Ova Zaključak stupa na snagu osmog dana od dana objave u „Službenom glasniku Općine Podstrana“.

**Stupanjem na snagu ovog Zaključka stavlja se van snage članak 2. Zaključka o imenovanju šetnice i sportske dvorane („Službeni glasnik Općine Podstrana“ broj 20/19).**

KLASA: 024-02/24-01/09 Predsjednik

URBROJ: 2181-39-01-24-05 Općinskog vijeća

Podstrana, 04. srpnja 2024. godine Zdravko Galić